Bedsteforældrene i Aabybro er overraskede og lykkelige for, at det ser ud som om, politikerne på Christiansborg vil finde en løsning, som gør, at Im og Suthida Nielsen kan vende hjem til Danmark. De synes, det har været opslidende. Men håbet er kommet igen med dagens nyhed. - Vi er så lykkelige og glade. Og så ringede vi til Suthida, og hun er endnu mere glad, siger svigermor og farmor Inger Nilesen. Bedsteforældrene er ved at gøre Suthida og Ims gamle lejelighed i stand, fordi den skal overdrages til udlejeren om 14 dage. De er glade for, at ministeren nu lægger op til en lovændring. De øjner nu chancen for, at deres barnebarn kan komme hjem igen. - Han er jo vendt på en tallerken. For os er det jo dejligt, at vi får vores lille familie tilbage igen, siger Roland Nielsen, svigerfar og farfar.

Opsummering:
Ims bedsteforældre i Aabybro glæder sig over, at et flertal på Christiansborg støtter op om, at deres familie kan komme hjem igen.